bse
విలీనంతో బ్యాంకింగ్‌ సూచి జోష్‌
ముంబై,: స్టాక్‌ మార్కెట్లు గురు వారం ట్రేడింగ్‌లో లాభాలు నమోదు చేసుకున్నాయి. గత నష్టాల నుంచి క్రమేపీ రికవరీ అయ్యాయి. అంతర్జాతీయ మార్కెట్ల ధోరణులు, టిసిఎస్‌ షేర్ల బైబాక్‌ వార్తలతో లాభాలతో ప్రారం భం అయినా కాసేపటికే నష్టాల్లోకి మారాయి. ఇక ప్రధాన ఇండెక్స్‌ కౌంటర్లలో అమ్మకాలు పెరగడంతో నష్టాలు చవిచూసాయి. అయితే ఇంట్రాడే అనం తరం సూచీలు జోరందుకున్నాయి. కనిష్ట స్థాయిలో ప్రధానంగా ఐటి, టెక్నాలజీ, హెల్త్‌ కేర్‌ కౌంటర్లలో కొనుగోళ్లతో సూచీల లాభాలు అంతకంతకూ పెరిగాయి. ట్రేడింగ్‌ చివరకు సూచీలు ఒకరోజు గరిష్టస్థాయిలో ముగిసాయి. యూరోపియన్‌ మార్కెట్లు నష్టాలతో మొదలైనా దేశీయ మార్కెట్లలో జోష్‌ కనిపించింది. భార తీయ స్టేట్‌బ్యాంకులో నాలుగుఅనుబంధ బ్యాం కుల విలీనానికి అనుమతి లభించడం బ్యాం కింగ్‌ కౌంటర్‌కుర్యాలీమద్దతునిచ్చింది. టిసిఎస్‌, ఇన్ఫోసిస్‌వంటి దిగ్గజ ఐటిసంస్థలుషేర్ల బైబ్యాక్‌ ప్రతిపాదనల వార్తలు కూడా ఆ రంగంలోని షేర్లలో భారీకొనుగోళ్లకు కారణంఅయ్యాయి. ఎఫ్‌ ఎంసిజి మినహాయిస్తే అన్ని సెక్టార్లు లాభాల్లోనే ముగిసాయి. హెల్త్‌కేర్‌షేర్లు, ఐటి,టెక్నాలజీ రంగాల షేర్లు ఎక్కువ లాభపడ్డాయి.
చమురుగ్యాస్‌ మెటల్‌ కౌంటర్లలో కూడా భారీ కొనుగోళ్లు జరిగాయి. ప్రధా న సూచీలకంటే స్మాల్‌క్యాప్‌, మిడ్‌క్యాప్‌ సూచీలు ఎక్కువ లాభపడ్డాయి. సెన్సెక్స్‌ 145.71 పాయిం ట్లు లాభపడి 28,301.27 పాయింట్ల వద్ద ముగి సింది. నిఫ్టీ 53.30 పాయింట్లు లాభపడి 8778 వద్ద ముగిసింది. బ్యాంక్‌ నిఫ్టీ కూడా నష్టాల్లోంచి లాభాల్లోకి పుంజుకుని 80 పాయింట్లు వృద్ధిని సాధించి 20,243.70వద్ద ముగిసింది. నిఫ్టీలో సన్‌ఫార్మా 4.21శాతం, అరబిందోఫార్మా 3.33 శాతం, ఇన్ఫోసిస్‌ 3.08 శాతం, టాటామోటార్స్‌ డివిఆర్‌ 2.80శాతం, మారుతిసుజుకి 2.76శాతం లాభపడ్డాయి. ఇక ఐటిసి 2.60శాతం, భారతీ ఇన్‌ఫ్రాటెల్‌ 1.78శాతం, బోష్‌ 1.22శాతం, ఏసియన్‌ పెయింట్స్‌ 1.20శాతం, బిపిసి ఎల్‌ 0.79శాతం నష్టపోయి నిఫ్టీ టాప్‌ నష్టాల జాబితాలోకి మళ్లాయి. ఫార్మా 2.4శాతం, రియాల్టీ 2.1.శాతం, ఐటి రెండుశాతం, మెటల్స్‌ 1.9శాతం బిఎస్‌ఇ సెన్సెక్స్‌్‌లో లాభాల్లో ముగిసాయి. ఎఫ్‌ఎం సిజి 1శాతం దిగజారింది. ఇతర లాభాల్లో ముగిసిన సూచీల్లో టాటామోటార్స్‌ ఎక్కువ లాభపడింది. ఎస్‌బిఐలో అనుబంధ బ్యాంకుల విలీనాని కి కేబినెట్‌ అనుమతితో ఎస్‌బిఐ 3శాతం పెరిగింది. కేడిల్లాహెల్త్‌కేర్‌ 17శాతం షేర్లు పెరిగాయి. అమెరికా ఎఫ్‌డిఎ మోరాల్య సౌకర్యంపై క్లియరెన్స్‌ ఇవ్వడమే ఇందుకు కీలకం.
నష్టాల్లోఐటిసి, ఏసియన్‌ పెయిం ట్స్‌ అదానిపోర్టులు 0.8 నుంచి 2.5 శాతం మధ్యలో నష్టపోయాయి. ఆసియా మార్కెట్లపరంగా తాజాగా హాకాంగ్‌ స్టాక్స్‌ ఐదునెలల గరిష్టస్థాయికి చేరాయి. వాల్‌ స్ట్రీట్‌ ఇటీవలే రికార్డుస్థాయికి చేరాయి. ఎస్‌అండ్‌పి 500 ఏడు ట్రేడింగ్‌ సెషన్లతో పోలిస్తే భారీగా పెరిగింది. యూరోపియన్‌ స్టాక్స్‌ కూడా భారీగానే పెరిగాయి. స్టాక్స్‌ 600 సూచీ 371.34 పాయింట్లు పెరిగింది. రెండునెలల గరిష్టంగా కొనసాగాయి. ఆసియా పసిఫిక్‌ షేర్లు జపాన్‌ బైటి ప్రాంత షేర్లు 0.2శాతం పెరిగాయి.